《次韵曹教谕见寄 其二》
元代·黄玠

蹀躞双远游，独绕庭中树。与世欲并臧，行行迷所遇。

有客吹洞箫，如泣亦如诉。花月满良宵，如何此虚度。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。